Зәуре Қартова
тарих ғылымдарының кандидаты.

Қазақ әліпбиінің атасы
Жылдар жылжып, ғасыр көшкен сайын алыста қалған ақтаңдақтардың қадір-қасиеті артып, құндылығы қастерлене түседі. XX ғасырдың басы солақай саясаттың қылышынан қан тамып тұрган тұста, аспандагы жарық жұлдыздай жарқыраған қазақ елінің ержүрек, батыл, қайсар, ұлтшыл ұлдары кеңес өкіметі құрған қақпанға бірінен соң бірі түсті. Олардың қатарында Әлихан Бөкейханов, Ахмет Байтұрсынұлы, Елдос Омаров, Міржақып Дулатов, Мағжан Жұмабаев, Мұхамеджан Тынышбаев, Мустафа Шоқай, Сәкен Сейфуллин, Мухтар Әуезов, Смагул Сәдуақасов, тагы басқа көзі ашық, көкірегі ояу азаматтар бар еді.
АХМЕТ БАЙТҰРСЫНҰЛЫ ТУҒАН ХАЛҚЫНЫҢ ҒЫЛЫМ-БІЛІМГЕ ҰМТЫЛУЫН, ӘР ҚАЗАҚТЫҢ ЕҢ БОЛМАСА БАСТАУЫШ БІЛІМ АЛУЫН АҢСАДЫ. “АДАМҒА ТІЛ, ҚҰЛАҚ ҚАНДАЙ КЕРЕК БОЛСА, БАСТАУЫШ МЕКТЕПТЕ ҮЙРЕНЕТІН БІЛІМ ДЕ СОНДАЙ КЕРЕК”,-ДЕП ЖАЗДЫ ОЛ. БІРАҚ ОСЫНДАЙ БІЛІМ БЕРЕТІН АУЫЛ МЕКТЕБІНІҢ СОЛ КЕЗДЕГІ ХАЛ-КҮЙІ ОНЫҢ ҚАБЫРҒАСЫНА ҚАТТЫ БАТТЫ. БҮЛ ЖӨНІНДЕ “ӘУЕЛІ АУЫЛ МЕКТЕБІНЕН БАСТАЛЫҚ. ОСЫ КҮНГІ АУЫЛ МЕКТЕПТЕРІНДЕ ОҚУҒА КЕРЕКТІ ҚҰРАЛ ЖОҚ, ОҚЫТА БІЛЕТІН МҮҒАЛІМДЕР АЗ. СОНДА ДА ХАТ БІЛЕТІН ҚАЗАҚТАРДЫҢ ПРОЦЕНТІ МҰЖЫҚТАРДАН ЖОҒАРЫ”, - ДЕГЕН ЕКЕН.

Еліміз көк туымызды төбемізде желбіреткелі ата-бабаларымыздың елі үшін төккен ерен еңбегін ұлық- тау ісі жалғасып келеді. Қазақ әліпбиінің негізін қалаушы, қоғам қай- раткері, қазақ тіл білімінің негізін салушы, әдебиеттанушы ғалым Ахмет Байтұрсынұлының туғанына 150 жыл толуына орай былтыр еліміздің түкпір-түкпірінде ғалым шығармашылығы насихатталды. Ұрпағы үшін атқарған ұлы істерін жастарға насихаттау - әрбіріміздің перзенттік борышымыз. Ақын, қоғам қайраткері Сәкен Сейфуллин “Ахмет қазақ ұлтына жанын аямай қызмет қылды... Халықтың арын іздеп, өзінің ойға алған ісі үшін бір басын бәйгеге тікті", - деп жазған екен.
Алаш көсемдерінің негізгі көздегендері қазақты тар қапастан шығарып, қараңғы қазақтың көгіне өрмелеп шығып күн болу еді. Жарқыраған жарық сәуле Алаш зиялыла- рының маңдайында күнге шағылысқанымен, жылуын шартарапқа шашуға мүмкіндік бермеген тұста дәнін егіп үлгерді. Яғни, 1913 жылдан бастап “Қазақ" атты апталық газет ұйымдастырып, 1917 жылдың қыркүйегіне дейін оның редакторы болды. Ахмет Байтұрсынұлы қазақ мемлекетін қалпына келтіру үшін күрескен “Алаш” партиясы көсемдерінің бірі ретінде де белгілі. Қазан төңкерісінің жеңісінен кейін ол біраз уақыт алашордашылар қатарында қалды, ал 1919 жылы бірқатар зиялылармен бірге кеңес өкіметі жағына өтуге мәжбүр болды.
1922-1925 жылдарда Халық ағарту комиссариатына қарасты ғылыми-әдеби комиссияның төрағасы, Халық ағарту комиссары болып сайланды, Бұкілресейлік Орталық Атқару Комитетінің, Қазақ Орталық Атқару Комитетінің мүшесі болып жұмыс істеді, одан соң Түркістан Компартиясы Орталық Комитетінің газеті “Ақ жолда” еңбек етті. 1925- 1929 жылдарда Қазақ халық ағарту институтында ағартушылық қызмет атқарып.дәріс жүргізді.
Ахмет Байтұрсынұлы қазақ әдебиеті мен сөз өнерінің дамуына айрықша еңбек сіңірді. 1909-1911 жылдары оның көпке белгілі “Қырық мысал” және “Маса” жинақтары жарияланды. Ахмет Байтұрсынов көркем сөз өнерінің қорын жинаушы, зерттеп, бастырушы ретінде де көптеген құнды жұмыстар істеді. Ол 1923 жылы жарияланған “Ер Сайын" эпостық жырының кіріспе мақаласын және түсіндірмесін жазды, сондай-ақ “Жоқтау" деп аталатын жинақ (1926), “Әдебиет танытқыш" деп аталатын оқу құралын шығарды. Соңғы еңбегі-әдебиеттің тарихы мен теориясы туралы қазақ тіліндегі тұңғыш көлемді де толымды еңбек.
Ахмет Байтұрсынов қазақ балаларын ана тілінде оқыту ісіне арнап тұңғыш оқулықтар жазғаны белгілі. Олардың арасында: “Оқу құралы” (1912), “Тіл құралы" (1914), “Әліпби” (1914), “Жаңа әліппе” (1926-1928) және “Баяншы” (1926) деп аталатын әдістемелік оқу құралдары балаларды оқыту ісі барысында маңызды рөл атқарды. Бүкіл бір халықгың ұлттық тілін түрлеп, әдебиетін жасап, ғылымын жетілдіріп, қоғамдық санасын қалыптастырып, ойын оятқан ірі тұлғалардың бірі әрі бірегейі еді.
_ “Ұстаз болу - жүректің батырлығы” деп ақын Ғафу Қайырбеков айтқандай, жүрегінде от маздап тұрған адам ғана ұлы істі атқара алады. Ұлылықтың бастауы жайын- да Ахмет Байтұрсынов: “Мұғалім сайлы болу үшін, мұғалімге керек білімді үйрететін орыннан оқып шығуға тиіс. Ондай орын қазақ түгіл, қазақтан бұрынырақ қимылдап жат- қан ноғай бауырларымызда да жоқ. Қазақтардың өздері дарим-мұғаллимин (педучилище) ашып, мұғалімдерін сонан оқытып шығаратын заман алыс жатыр. Қолдан келмей- тіндерін қоя тұрып, қолдан келерлігін дұрыстау тиіс. Орыс мұғалімдік школаларынан шығып, учитель болып жүрген қазақ жастары бар, мұ- сылман медреселерінен оқып, мұ- ғалім болып жүрген қазақ жастары бар. Осылардың екеуі де толық мұ- ғалімдікке жарайды, егер де бұлар- дың біреулері мұсылманша хат білу жағынан, екіншілері педагогика, методика жағынан кем соқпаса”, - дейді.

Ғалымның пікірінше, мұғалімнен соңғы керек болуға тиісті нәрсе - оқу құрлдары. Оқуға керек қалам, қағаз, қара сия, сауыт, отыруға керек нәрселер - пұлға табылатын заттар. Қазірінде пұлға табылмайтын: қазақ мектебінде қазақ тілінде оқытуға керек кітаптар. “Өткен нөмірде қазақ бастауыш мектебінде үйретілетін білімдер мынау дедік: оқу, жазу, дін, ұлт тілі, ұлт тарихы, есеп, шаруа-кәсіп, жағрафия, жаратылыс жайы. Осыларды үйретуге керек кітаптар қазақ тілінде жоқ. Міне, қазір іздесек ақшаға табыл- майтын құралдар осы. Осыларды дүнияға шығару керек. Біз бұларды уақыт жетуінше қолға алып істеп жатырмыз. Бірақ бір жағынан, басқа жұмыспен байланулы болғандық- тан, бір жағынан, басы ашық мәтбуғамыз болмағандықтан, тез үлгеріп бола алмай жатыр”, - деп жазады.

Оқудың үшінші тіреуі - мұғалім. Жақсы мұғалім мектепке жан кіргізеді. Кемшілігі болса, мұғалімнің жақсылығы жабады, біліндірмейді. Мұғалім нашар болса, мектепте отырып сабақ бере алмайды. Мұғалімдік оңай нәрсе емес. Тәртіппен жасалған оқу құралдарымен оқытуға тәртіппен оқыта білетін мұғалім керек. Оны білмейтін мұғалімдер тәртіппен жасалған оқу құралдарын тәртіпсіз жасалған құралдар орнында тұтынады деген тұжырымды пікір айтып, ұстаздық жолдың бұралаңы көп екенін ерекше ескертеді.

Жұртқа ғылым - үйретумен, көрумен, білумен жайылады. Білімнің бас құралы - кітап. Қазақ арасына білім жайылуына, әуелі, оқу үйренетін орындар сайлы болу керек, екінші, білім тарататын кітаптар жақсы боларға керек һәм халық арасына көп жайыларға керек. “Осы мақсатқа жетуге зор себепкер болатын істің бірі - білім жарысы. Білім жа- рысының басқадан артық бір жері мынау: бұған шығарған ақша далаға кетпей, көздеген мақсатқа тура тиеді. Егін салсаң, шықпай қалып, босқа шығындау ықтимал, мал жисаң, өліп қалып, босқа шығындау ықтимал, білім бәйгесінен пайда болмаса, шығын болмайды. Пайдасы боларлық істі істемей, бәйгеге ешкім қол созбайды. Солай болған соң, бұған шығарған ақша босқа кетуге тіпті орын жоқ”, - дейді. Мысал ретінде орыс данасы Лев Толстойдың: “Жақсы дерлік те, жаман дерлік те бір әдіс жоқ. Олақтықтың белгісі - бір ғана әдісті болу; шеберліктің белгісі - түрлі әдісті болу; керек орында жоқ әдісті табу да қолынан келу. Мұғалім әдісті көп білуге тырысу керек; оларды өзіне сүйеніш, қолғабыс нәрсе есебінде қолдану керек”, - деген сөзін мысалға келтіреді.

Қазақ жері тұтқасының екі ұшы екі қолда: бір ұшы - қазақта, екінші ұшы - орыста, Әдіс қылған жағы ауыстырып алып жатыр, бос ұстаған жағы айрылып қалып жатыр. Жерді қолында қатты ұстау, бос ұстау қазақтың өздерінен. Оған біз не істерміз? Қазақ жері қазақтан кетпес еді, қазақ жері қазақтан кетпесіне іс қылсаңдар. Жерін алдыруға болмаса, алдырмасқа іс қылған қазақ жоқ. Әркім өз жерін ғана ойлайды, өз басының ғана қамын ойлап, өз пайдасын ғана көздеп іс қылып, жұрт пайдасы мен зарарына тіпті қарамайды. Жұрт жер кетпесе, менің де жерім кетпес, жұрт жерден айрылса, мен де жерден айрыламын ғой деп еш ойламайды. Сондықтан жұрт үстіндегі, көп ортасындағы жер ғой деп, сатып, пайдаланып қалайын деп ойлайды. Мұжықты қазақ жеріне үйір қылып, қоңсы қондырған әуелде де осылай ойлағандық еді, осы күнде де сол ой қалған жоқ.
Белгілі әдебиеттанушы ғалым Серік Қирабаев: “Қазақ даласына азаттық идеясы тарай бастаған тұста жаңа поэзияның бастаушысы, алғашқы ту ұстаушысы болып Ахмет қашан да тарих бетінде тұрады”,-деген екен.
Ахмет Байтұрсынұлы Қазревком төрағасының орынбасары әрі оның ішкі істер бөлімінің. меңгерушісі ретінде 1920 жылғы 4-12 қазан күндері Орынбор қаласында өткен кеңестердің Бүкіл қазақстандық құрылтай съезін шақыру және оның басты саяси құжаты “Қазақ АССР еңбекшілері праволарының декларациясын” дайындауға үлкен үлес қосты. Бұл съезде Ресей Федерациясының құрамындағы Қазақ Кеңестік Социалистік Автономиялық Республикасы құрылғаны белгілі. Ахмет Байтұрсынұлы осы Респуб- ликаның үкіметі - Халық комиссарлар кеңесінің құрамына өтіп, оқу- ағарту комиссары (министрі) болып сайланды, ол 1922 жылдан оқу- ағарту комиссариаты жанындағы ғылыми орталықты басқарды. Сонымен қатар ол Бүкілресейлік Орталық Атқару комитеті мен Қазақ Республикасы Орталық Атқару комитетіне мүше болды. Ахмет Байтұрсынұлы 1926 жылы өзінің әйгілі “Танытқышын” кітап қып бастырып шығарды. Бұл - біздің жыл санауымыздан 326 жыл бұрын Эллада елінде жарық көрген Аристотельдің атақты “Поэтикасы” тәрізді, сөз өнерінің болмысы мен бітімін жүйелі байыптайтын қазақ топырағындағы тұңғыш теориялық зерттеу еді.

Ахмет Байтұрсынұлы туған халқының ғылым-білімге ұмтылуын, әр қазақгың ең болмаса бастауыш білім алуын аңсады. “Адамға тіл, құлақ қандай керек болса, бастауыш мектепте үйренетін білім де сондай керек", -деп жазды ол. Бірақ осындай білім беретін ауыл мектебінің сол кездегі хал-күйі оның қабырғасына қатты батты. Бұл жөнінде “Әуелі ауыл мектебінен басталық. Осы күнгі ауыл мектептерінде оқуға керекті құрал жоқ, оқыта білетін мұғалімдер аз. Сонда да хат білетін қазақтардың проценті мұжықтардан жоғары", - деген екен.

1920 жылы “Баяншы” атты кітабы Қазанда жарық көрді. Еңбек- бастауыш сыныпта қазақ тілін оқыту әдістемесінің ең тұңғыш үлгісі. “Баяншы” еңбегі екі бөлімнен тұрады.
 1-бөлім қазақ тіліндегі дыбыстар һәм олардың жазу белгілері, 2- бөлім дыбыспен жаттығу деп аталады. Еңбектің 1-бөлімінде Ахмет Байтұрсынұлы қазақ тілінің дыбыс- тық құрамы туралы мағлұмат береді. Қазақ тілінде 24 түрлі дыбыс бар. Оның бесеуі дауысты, он жетісі дауыссыз, екеуі жарты дыбысты. Дауысты және дауыссыз дыбыстар деп екіге бөледі. Жуан жөне жіңішке дыбыстарға толық тоқталады.

Ғалым психология ғылымы саласынан да өзіндік пікірлерімен дараланады. Мәселен, тек “Әдебиет танытқышының” өзінде ғана осы ғылымға қатысты толып жатқан ой- пікірлер мен салиқалы түйіндер баршылық. Мұндағы “Көрнекөнері", “Сөз толғау", ‘ТІұғат әуезділігі”, “Жан жақтау”, "Жан қоштау”, “Көріктеу”, “Ес ұғымы”, “Іс ұғымы”, “Зейіндеме” атаулар мен ұғым-түсініктерде, сондай-ақ оның жұмбақ, жаңылтпаш, айтыс, толғау, терме, тақпақ, жоқтау, жарапазан, бата, мақал, т.б. әдебиеттану ғылымына қатысты пікірлерінде халықтық психологияның теориялық қисындары үшін іздесе таптырмайтын әдістемелік қазық боларлықтай түйіндер мол. 
Ғалымның тіл мен сөйлеу психологиясы жайлы айтқандары да аса мәнді. “Тілдің міндеті - деп жазады ол, - ақылдың аңдауын аңдағанша, қиялдың меңзеуін меңзегенше, көңілдің түйін түйгенінше айтуға жарау... Сөз көңілге сипат жағының көркемдігімен, сөз мағына жағының күштілігімен жағады...Тіл дәлдігі деп ойлаған ұғымға сөз мағынасы сәйкес келуі айтылады...".

Ахмет Байтұрсынұлының педагогика, методика, филология салаларында еңбегі зор. Осы жөнінде Сәбит Мұқанов былай дейді: “Әр тілдің айдауында жүрген қазақ балаларына қазақ тілімен кітап жазған, қазақ тілінің негізін жасап, қазақ мектебінің іргесін қалаған алғашқы адам - Ахмет. Ахметтің бұл тарихи еңбегі бағаланбай қалмақ емес. Бұны пролетариат та бағалайды”.

Қорыта келе, ұлылардың ұлы арманының іске асып, Ахмет Байтұрсынұлының телегей теңіз еңбегін бүгінгі көреген ұрпақ өз кәдесіне жаратып отыр. Ғалымның тыным- сыз жазған еңбектері қанша ғасыр өтсе де өз құндылығын жоймайтынын, өміршеңдігін тағы дәлелдей түсті.
// Солтүстік Қазақстан.- 2023.- 28 наурыз.

